|  |  |  |
| --- | --- | --- |
| **COMISIA**  **NAŢIONALĂ DE INTEGRITATE**  **A REPUBLICII MOLDOVA** |  | **НАЦИОНАЛЬНАЯ**  **АНТИКОРРУПЦИОННАЯ КОМИССИЯ**  **РЕСПУБЛИКИ МОЛДОВА** |

MD-2068, mun. Chişinău, str. Alecu Russo,1

Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.md

**ACT DE CONSTATARE**

**Nr. 03 / 175**

mun. Chișinău  12 mai 2016

Comisia Națională de Integritate în componența membrilor: Anatolie Donciu – Președinte, Victor Strătilă – Vicepreședinte, Leonid Morari, Dumitru Prijmireanu, examinînd rezultatele controlului *privind eventuala încălcare a regimului juridic al declarării veniturilor și proprietății pentru anul 2014*, admisă de către **dl. Crețu Constantin, judecător la Judecătoria Ialoveni, IDNP 0972106483381,** adoptă prezentul act de constatare.

În conformitate cu prevederile pct. a), art. 4 al Legii nr. 180 din 19.12.2011 *cu privire la Comisia Națională de Integritate* și alin. (1), art. 11 al Legii nr. 1264 din 19.07.2002 *privind declararea şi controlul veniturilor şi al proprietății persoanelor cu funcții de demnitate publică, judecătorilor, procurorilor, funcționarilor publici şi a unor persoane cu funcție de conducere*, a fost efectuată verificarea prealabilă a declarațiilor de interese personale și cu privire la venituri și proprietate pentru anul 2014, depuse pe propria răspundere de dl. Crețu Constantin, fiind stabilită o eventuală încălcare a regimului juridic al declarării veniturilor și proprietății pentru anul 2014, exprimată prin nedeclararea unui apartament și a două autoturisme aflate în comodat.

Întru elucidarea aspectului menționat, Comisia a dispus inițierea controlului privind eventuala încălcare a regimului juridic al declarării veniturilor și proprietății pentru anul 2014, în privința dlui Crețu Constantin, aprobînd în acest sens procesul verbal nr. 03/46 din 18.02.2016.

Sub aspect procedural, conformîndu-se prevederilor pct. 44 al Regulamentului Comisiei Naționale de Integritate, aprobat prin Legea nr. 180 din 19.12.2011, Comisia a informat dl. Crețu Constantin, prin scrisoarea nr. 03/483 din 25.02.2016, despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

De menționat, că dl. Crețu Constantin a prezentat explicațiile necesare efectuării controlului.

În temeiul pct. 46 al Regulamentului menționat, Comisia a solicitat autorităților competente informațiile și documentele necesare pentru realizarea controlului.

*Examinarea documentelor prezentate Comisiei în cadrul controlului atestă următoarele:*

Conform Decretului Președintelui Republicii Moldova nr. 1298 - III din 13.06.2003, dl. Crețu Constantin a fost numit în funcția de judecător la Judecătoria Ialoveni.

Prin urmare, dl. Crețu Constantin, este *subiect al declarării veniturilor și proprietății*, conform prevederilor art. 3 lit. a) al Legii nr. 1264 din 19.07.2002 *privind declararea și controlul veniturilor și proprietății persoanelor cu funcții de demnitate publică, judecătorilor, procurorilor, funcționarilor publici și a unor persoane cu funcție de conducere*, fiind judecător, căruia i se aplică dispozițiile Legii nr. 199 din 16.07.2010 *cu privire la statutul persoanelor cu funcții de demnitate publică* și Legii nr. 544 din 20.07.1995 *cu privire la statutul judecătorului.*

Declarațiile de interese personale și cu privire la venituri și proprietate pentru anul 2014, au fost depuse de dl. Crețu Constantin la data de 24.03.2015.

În declarația cu privire la venituri și proprietate pentru anul 2014, dl. Crețu Constantin a declarat pe propria răspundere că împreună cu soția Crețu Nadejda și copiii minori Crețu Alexandru și Crețu Alexei, au realizat următoarele venituri pentru anul 2014 și dețin următoarele proprietăți la momentul declarării :

**La capitolul I. ”Venituri”:**

**La pct. 1.** ,,*Venitul obținut la locul de muncă de bază*”:

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Titular   Crețu Constantin | salariu |  | 134496 lei |
| * 1. Soție   Crețu Nadejda | salariu |  | 36275 lei |

Baza de date a Inspectoratului Fiscal, disponibilă CNI, prezintă informații despre primirea de către Crețu Constantin a salariului pentru anul 2014 de la Judecătoria Ialoveni în mărime de 134 496.00 lei și de către Crețu Nadejda a venitului pentru anul 2014 din activitatea în cadrul Cabinetului Avocatului „Crețu Nadejda” în mărime de 36 275.00 lei.

**La pct. 6.** ,,*Venitul obținut din donații și moșteniri*”:

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Copii   Crețu Alexandru | Contract de donație nr. 3599 din 15.07.2014 | ½ cota parte din imobilul din str. Timișoara, 6/8 or. Ialoveni |  |

Conform Anexei nr. 1 la Ordinul Președintelui Comisiei Naționale de Integritate nr. 5 din 08.02.2013, *Instrucțiunea privind modul de completare a declarațiilor cu privire la venituri și proprietate*, dl. Crețu Constantin urma să declare ½ cota parte deținută de fiul Crețu Alexandru, din imobilul situat or. Ialoveni, str. Timișoara 6/8, nu la capitolul I, pct. 6 „*Venitul obținut din donații și moșteniri*”, dar la capitolul II, pct. 2 „*Clădiri*”.

La acest capitol se atestă completarea incorectă a declarației.

**La capitolul II. Bunuri Imobile:**

**La pct. 1.***„Terenuri”:*

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. cadastral/  localitatea | Categoria\* | Anul dobîndirii | Suprafața | Cota-parte | Valoare cadastrală | Modul de dobîndire | Titular |
| Or. Ialoveni str. Gradinilor,1/2 | 3 |  | 600 m.p. | 1,0 |  | Hotărîre judecătorească |  |

**La pct. 2.** *„Clădiri”,* dl. Crețu Constantin nu a declarat informații.

Baza de date „Cadastru” prezintă informații, despre aflarea în proprietatea soților Crețu Constantin și Crețu Nadejda, precum și a copiilor minori Crețu Alexandru și Crețu Alexei, a următoarelor bunuri imobile :

**1.**nr. cadastral 5501215.424, teren intravilan, situat or. Ialoveni, str. Grădinilor 1/2, suprafața de 0,06 ha, cota-parte 1,0, neevaluat, temeiul înscrierii – titlu de autentificare a dreptului deținătorului de teren nr. 5501215424 din 11.01.2010, titulari Crețu Constantin, Crețu Nadejda;

**2.**nr. cadastral 5501210.181.01.020, încăpere locativă, situată or. Ialoveni, str. Păcii 3/1, ap. 20, suprafața de 48,6 m2, cota-parte 1,0, valoarea cadastrală în mărime de 137 863 lei, modul de dobîndire – contract de vînzare/cumpărare, transmitere-primire a locuinței în proprietate privată nr. 2059 din 04.07.1997, titulari Untilov Artim, Untilov Mihail, Crețu Nadejda, Cojuharenco Clavdia;

**3.**nr. cadastral 5501203.317.01.008, încăpere locativă, situată or. Ialoveni, str. Timișoara 6, ap. 8, suprafața de 58,7 m2, cota-parte ½ , valoarea cadastrală în mărime de 221 430 lei, modul de dobîndire – contract de donație nr. 3599 din 15.07.2014, titular Crețu Alexandru.

**4.**nr. cadastral 5501203.317.01.008, încăpere locativă, situată or. Ialoveni, str. Timișoara 6, ap. 8, suprafața de 58,7 m2, cota-parte ½ , valoarea cadastrală în mărime de 221 430 lei, modul de dobîndire – contract de donație nr. 10000 din 28.09.2015, titular Crețu Alexei.

Dl. Crețu Constantin a explicat: *”Nu a indicat apartamentul soției situat or. Ialoveni, str. Păcii 3/1 ap. 20, deoarece de fapt este proprietatea socrilor, soția participînd doar la privatizarea locuinței în baza Hotărîrii nr. 60 din 24.04.1997. Nu a indicat deținerea a ½ cota-parte de către fiul său, din apartamentul situat or. Ialoveni, str. Timișoara 6, ap. 8, din motivul că acest bun a fost indicat la capitolul „venituri” și nu a cunoscut că trebuie indicat și la rubrica „clădiri”. Omisiunile admise nu au fost făcute cu rea-credință sau intenție. Din anul 2008 locuiește împreună cu soția și copii în or. Ialoveni, str. Timișoara 6, ap. 8.”*

Prin urmare, la acest capitol dl. Crețu Constantin nu a declarat:

1.Cota-parte 1,0, proprietate comună în devălmășie, deținută de soția Crețu Nadejda în apartamentul situat or. Ialoveni, str. Păcii 3/1;

2. Nu a declarat apartamentul aflat în folosință, situat or. Ialoveni, str. Timișoara 6.

**La capitolul III. Bunuri mobile,** dl. Crețu Constantin nu a declarat deținerea bunurilor mobile personal, sau de persoanele menționate în preambulul declarației.

Baza de date ”Acces”, disponibilă CNI, indică aflarea în posesia soților Crețu Constantin și Crețu Nadejda a următoarelor bunuri mobile:

1.Autoturismul de model „Mercedes 260 E”, anul fabricării 1990, cu n/î „C TR 010”, aflat în comodatul dlui Crețu Constantin din 25.03.2009;

2.Autoturismul de model „Renault Megane Scenic”, anul fabricării 2006, cu n/î „IL BB 449”, aflat în comodatul dnei Crețu Nadejda din 04.11.2013.

Referitor la omisiunile admise la acest capitol dl. Crețu Constantin a explicat: *„Nu a indicat automobilele deținute în comodat, deoarece nu sunt proprietari de fapt. Nu a cunoscut că urma să declare bunurile mobile deținute în comodat. Omisiunile admise nu au fost făcute cu rea-credință sau intenție.”.*

La acest capitol dl. Crețu Constantin nu a declarat:

1.Autoturismul de model „Mercedes 260 E”, aflat în comodatul său din 25.03.2009;

2.Autoturismul de model „Renault Megane Scenic”, aflat în comodatul soției din 04.11.2013.

**La capitolul IV ”Active financiare”**

**La pct. 1**. *„Conturi bancare, fonduri de investiții, forme echivalente de economisire și investire”*:

|  |  |  |  |  |  |
| --- | --- | --- | --- | --- | --- |
| Denumirea instituției care administrează și adresa acesteia | Tipul \* | Suma, valută | Deschis în anul | Dobîndă/Dividentul | Titular |
| Banca de Economii |  | 5 Euro | 3013 |  | Crețu Constantin |
| Moldova Agroindbank | Card Bancar-mastercard | USD | 2015 | \_ | Crețu Nadejda |

Băncile licențiate în Republica Moldova, drept răspuns la demersul CNI nr. 03/453 din 25.02.2016, au prezentat informații despre deținerea de către soții Crețu Constantin și Crețu Nadejda la 24.03.2007 a următoarele conturi bancare :

***Dl. Crețu Constantin :***

**1.Cont de card salarial**, nr. **225980600033956**, în valută MDL, la ,,**Banca de Finanțe și Comerț**” S.A., *(scrisoarea cu nr. 2016/060/152 din 10.03.2016)*, deschis la 17.08.2006, sold la 01.01.2014 în mărime de 88.30 lei, sold la 31.12.2014 în mărime de 1.20 lei, rulaj total pentru perioada de 01.01.2014-31.12.2014 în mărime de **106 230.46 lei**.

***Dna Crețu Nadejda :***

**1.Cont de card**, nr. **2259346011620**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/97 din 12.03.2016*), deschis la 29.11.2002, sold la 01.01.2014 și 31.12.2014 în mărime de 47.03 lei, rulaj total pentru perioada de 01.01.2014-31.12.2014 în mărime de **0.00 lei.**

**2.Cont de card**, nr. **22592504355**, în valută USD, la BC ,,**Moldova Agroindbank**” S.A.,(*scrisoarea cu nr. 29110/97 din 12.03.2016*), deschis la 25.02.2015, sold la 25.02.2015 și 24.03.2015 în mărime de **20.00 dolari.**

**3.Cont la vedere,** tip **1**,nr. **80404**, în valută MDL, la ”**Banca de Economii**” S.A.,(*scrisoarea cu nr. 17-09/101/673 din 10.03.2016)*, deschis la 09.04.2009, sold la 01.01.2014 și 31.12.2014 în mărime de 4.97 lei, rulaj total pentru perioada de 01.01.2014-31.12.2014 în mărime de **0.00 lei.**

**4.Cont curent**, nr. **2252671618977**, în valută MDL, la BC ,,**EuroCreditBank**” S.A.,(*scrisoarea cu nr. 040401-02/507 din 29.02.2016*), deschis la 17.05.2012, sold la 01.01.2014, 31.12.2014 și 24.03.2015 în mărime de 0.00 lei, rulaj total pentru perioada de 01.01.2014-31.12.2014 în mărime de **0.00 lei.**

**5.Cont curent**, nr. **2252671618977/840**, în valută USD, la BC ,,**EuroCreditBank**” S.A.,(*scrisoarea cu nr. 040401-02/507 din 29.02.2016*), deschis la 17.05.2012, sold la 01.01.2014, 31.12.2014 și 24.03.2015 în mărime de 0.00 dolari, rulaj total pentru perioada de 01.01.2014-31.12.2014 în mărime de **0.00 dolari.**

**6.Cont curent**, nr. **2252671618977/978**, în valută EUR, la BC ,,**EuroCreditBank**” S.A.,(*scrisoarea cu nr. 040401-02/507 din 29.02.2016*), deschis la 17.05.2012, sold la 01.01.2014, 31.12.2014 și 24.03.2015 în mărime de 0.00 euro, rulaj total pentru perioada de 01.01.2014-31.12.2014 în mărime de **0.00 euro.**

**La pct. 2.** *„Plasamente, obligațiuni, cecuri, cambii, certificate de împrumut, investiții directe în moneda națională sau străină”*, precum și la **pct. 3.** „*Alte documente care incorporează drepturi patrimoniale*”, dl. Crețu Constantin nu a declarat informații.

Conform scrisorilor participanților profesioniști care dețin informația, privind deținătorii de valori mobiliare din Republica Moldova, drept răspuns la demersul CNI nr. 03/454 din 25.02.2016, soții Crețu Constantin și Crețu Nadejda, nu au dezvăluit activitate de participant pe piața financiară nebancară.

La acest capitol, dl. Crețu Constantin a explicat următoarele : *„Nu a declarat cardul salarial deținut, deoarece a declarat salariul la capitolul „Venituri”. Despre existența conturilor bancare deschise pe numele soției nu a cunoscut, deoarece unul a fost deschis în 2002, pînă la căsătorie, iar de celelalte nu s-au folosit, rulajul fiind nul. Omisiunile admise nu au fost făcute cu rea-credință sau intenție. ”*

Prin urmare, dl. Crețu Constantin nu a declarat 6 conturi bancare, dintre care 1 cont salarial și 5 conturi cu rulajul nul pentru perioada de 01.01.2014-31.12.2014.

**La capitolul V. ,,Cota-parte în capitalul social al societăților comerciale”,** dl. Crețu Constantin nu a declarat informații.

Camera Înregistrării de Stat prin răspunsul nr. 05/678/1 din 25.02.2016, comunică că soții Crețu Constantin și Crețu Nadejda, nu figurează în calitate de administratori sau asociați ai persoanelor juridice.

La acest capitol divergențe n-au fost stabilite.

**La capitolul VI. ,,Datorii”**, dl. Crețu Constantin nu a declarat informații.

Conform informațiilor parvenite de la băncile licențiate în Republica Moldova, drept răspuns la demersul CNI nr. 03/453 din 25.02.2016, soții Crețu Constantin și Nadejda nu au beneficiat de credite pentru anul 2014.

Astfel, la acest capitol nu au fost stabilite divergențe.

Este de menționat că, în cadrul controlului, între veniturile realizate pe parcursul anului 2014 şi proprietatea dobîndită în aceeași perioadă, de persoanele indicate în preambulul declarației cu privire la venituri și proprietate pentru anul 2014 de către Crețu Constantin, nu a fost stabilită o diferență vădită.

Generalizînd cele menționate, se conchide că contrar prevederilor art. 4 și art. 5 ale Legii nr. 1264 din 19.07.2002, în declarația cu privire la venituri și proprietate pentru anul 2014, dl. Crețu Constantin nu a declarat :

**1.** Cota-parte 1,0, proprietate comună în devălmășie, deținută de soția Crețu Nadejda în apartamentul situat or. Ialoveni, str. Păcii 3/1;

**2.** Apartamentul aflat în folosință, situat or. Ialoveni, str. Timișoara 6.

**3.** Autoturismul de model „Mercedes 260 E”, aflat în comodatul său din 25.03.2009;

**4.** Autoturismul de model „Renault Megane Scenic”, aflat în comodatul soției din 04.11.2013.

**5.** 6 conturi bancare, dintre care 1 cont salarial și 5 conturi cu rulajul nul pentru perioada de 01.01.2014-31.12.2014.

Astfel, în limita informației și a documentelor disponibile, avînd în vedere explicațiile dlui Crețu Constantin, ţinînd cont de faptul că omisiunile admise în conținutul declarației depuse, în opinia Comisiei, nu au fost făcute cu rea-credință, totodată nefiind stabilită o diferență vădită între veniturile realizate pe parcursul anului 2014 și proprietatea dobândită în aceeași perioadă, se constată lipsa încălcării intenționate a regimului juridic al declarării veniturilor și proprietății pentru anul 2014 de către dl. Crețu Constantin.

***În conformitate cu prevederile pct. pct. 27, 28, 29 și 58 ale Regulamentului Comisiei Naţionale de Integritate, aprobat prin Legea nr.180 din 19.12.2011, Comisia,-***

**DISPUNE:**

1.Clasarea cauzei în legătură cu lipsa încălcării intenționate a regimului juridic al declarării veniturilor și proprietății pentru anul 2014, de către dl. Crețu Constantin, judecător la Judecătoria Ialoveni;

2.Comunicarea Actului de constatare dlui Crețu Constantin.

**Președintele Comisiei**

**Naționale de Integritate Anatolie DONCIU**